หุ้นสหรัฐปิดทรงตัว
ตลาดหุ้นสหรัฐปิดทรงตัว ดัชนีหุ้นดาวโจนส์ ลดลง 3.30 จุดขณะที่ราคาน้ำมัน ขยับขึ้น
13 ธ.ค. 2555

ตลาดหุ้นสหรัฐปิดทรงตัว ดัชนีหุ้นดาวโจนส์ ลดลง 3.30 จุดขณะที่ราคาน้ำมัน ขยับขึ้น
ตลาดหุ้นสหรัฐฯวานนี้(12ธ.ค.)ปิดทรงตัว หลังธนาคารกลางอเมริกา(เฟด) แถลงขยายขอบเขตซื้อพันธบัตรเพื่อกระตุ้นเศรษฐกิจ ความเคลื่อนไหวที่เป็นไปตามที่คาดหมายไว้แล้วก่อนหน้านี้       ดัชนีหุ้นดาวโจนส์ ลดลง 3.30 จุด (0.20 เปอร์เซ็นต์) ปิดที่ 13,245.14 จุด แนสแดค ลดลง 8.49 จุด (0.28 เปอร์เซ็นต์) ปิดที่3,013.81 จุด เอสแอนด์พี เพิ่มขึ้น 0.71 จุด (0.05 เปอร์เซ็นต์) ปิดที่ 1,428.55 จุด
ขณะที่ราคาน้ำมัน ขยับขึ้น หลังโอเปกมีมติคงกำลังผลิตและดอลลาร์ที่อ่อนค่าลงหลังเฟดขยายขอบเขตซื้อพันธบัตรกระตุ้นเศรษฐกิจ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 98 เซนต์ ปิดที่ 86.77 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.49 ดอลลาร์ ปิดที่ 109.50 ดอลลาร์ต่อบาร์เรล